Kreikan palolaitos

Kreikan palolaitos () on Kreikan kansallinen palo- ja pelastustoimesta vastaava laitos. Se toimii Kreikan kansalaistensuojeluministeriön alaisuudessa. Palolaitos vastaa palo- ja pelastustoimesta tulipaloissa, maastopaloissa, maanjäristyksissä, auto-onnettomuuksissa sekä muissa luonnon tai ihmisen aiheuttamissa onnettomuuksissa. Se toimii yhdessä muiden turvallisuusviranomaisten kanssa onnettomuuksien ennaltaehkäisyssä. Varsinaisen palolaitoksen ohella Kreikassa toimii vapaapalokuntalaitos. == Historia == Kreikan itsenäistymisen jälkeen vuonna 1833 palo- ja pelastustoimi annettiin prefektuurien vastuulle. Samalla kuntien tehtäväksi annettiin palontorjuntakaluston toimittaminen sekä sammutustöiden johdosta vastaavien henkilöiden järjestäminen. Sammuttajiksi määrättiin kulloinkin paikalla olleet henkilöt. Piacenzan herttuattaren kartanon tulipalo Ateenassa vuonna 1849 herätti ylhäisöpiirit vaatimaan sammutustoimien parantamista. Vuonna 1854 kaupunkiin perustettiin asevoimien osana toiminut palokuntakomppania (Λόχος Πυροσβεστών, Lóchos Pyrosvestón). Vuonna 1861 tämä korvattiin pioneeri- ja palokunnalla (Διλοχία Σκαπανέων και Πυροσβεστών, Dilochía Skapanéon kai Pyrosvestón), jonka vastuulla oli myös muita julkisia töitä. Järjestelmän heikkous tuli ilmi vuoden 1909 suuressa tulipalossa. Erillinen palokunta (Πυροσβεστική Μοίρα, Pyrosvestikí Moíra) perustettiin vuonna 1910. Se toimi jälleen asevoimien osana ja ulotettiin nyt Ateenan lisäksi myös muihin suuriin kaupunkeihin, Pireukseen, Patrakseen ja Thessalonikiin. Muualla palotoimi oli edelleen kuntien vastuulla. Nykyinen Kreikan palolaitos perustettiin vuonna 1926. Se toimi aluksi vielä asevoimien osana, mutta uudistettiin erilliseksi Kreikan sisäministeriön alaisuuteen vuonna 1930. Ensimmäinen palokoulu perustettiin vuonna 1936. Palolaitoksen toimintaa tehostettiin huomattavasti toisen maailmansodan aikana, ja se osallistui suurten pommitusten jälkeisiin sammutuksiin. Paloakatemia perustettiin vuonna 1968 ja on toiminut nykyisellä nimellään vuodesta 1993. Vuoteen 1975 saakka palolaitoksen johto tuli poliisivoimista, mutta tämän jälkeen se on tullut laitoksen sisältä. Nykyinen laki palolaitoksesta on vuodelta 1992. Vuodesta 1998 palolaitos vastaa myös metsäpaloista, joista ennen vastasi metsälaitos. Palolaitoksen historian suurimpiin operaatioihin lukeutuvat muun muassa Thessalonikin vuoden 1978 ja Ateenan vuoden 1999 maanjäristysten pelastustyöt, Ateenan vuoden 1980 terrori- iskun sammutustyöt, vuoden 2004 olympialaisten paloturvallisuudesta vastaaminen sekä lukuisten suurten maastopalojen, kuten vuosien 2007 ja 2018 maastopalojen, sammutustyöt. == Organisaatio == * Keskushallinto (Ateena) ** Palolaitoksen päällikkö ** Palolaitoksen varapäälliköt * Paikallisten palokuntien hallinto * Paloasemat eri puolilla maata, jaettu neljään eri luokkaan * Pienet paloasemat (klimákia), vapaapalokuntien asemat ja vapaapalokuntien klimákia * Suuronnettomuuksien erikoisyksiköt (EMAK) * Erikoispalvelut: ** Paloakatemia (Πυροσβεστική Ακαδημία, Pyrosvestikí Akadimía) (Káto Kifisía ja Vília) ** Koordinointikeskus (puh. 199) ** Tuhopolttotapausten käsittely ** Varastot == Virat == Palolaitoksen virat ja virka-asemaa osoittavat merkit ovat: === Päällystö === OF-8 OF-7 OF-6 OF-5 OF-4 OF-3 OF-2 OF-1 Arvo- merkki Arvo Αντιστράτηγος (Antistrátigos) Υποστράτηγος (Ypostrátigos) Αρχιπύραρχος (Archipýrarchos) Πύραρχος (Pýrarchos) Αντιπύραρχος (Antipýrarchos) Επιπυραγός (Epipyragós) Πυραγός (Pyragós) Υποπυραγός (Ypopyragós) Ανθυποπυραγός (Anthypopyragós) Vastaava arvo palo- kenraaliluutnantti palo- kenraalimajuri palo- prikaatinkenraali palo- eversti palo- everstiluutnantti palo- majuri palo- kapteeni palo- luutnantti palo- aliluutnantti === Alipäällystö ja miehistö === WO-1 OR-9 OR-8 OR-5 Arvo- merkki Arvo Πυρονόμος (Pyronómos) Αρχιπυροσβέστης Παραγωγικής Σχολής (Archipyrosvéstis Paragogikís Scholís) Αρχιπυροσβέστης Μη Παραγωγικής Σχολής (Archipyrosvéstis Mi Paragogikís Scholís) Πυροσβέστης (Pyrosvéstis) Vastaava arvo palomestari (alipääl.) palokersantti vanhempi palomies palomies == Kalusto == Palolaitoksen kalustoon kuuluu (vuonna 2019) noin paloautoa, 800 apuajoneuvoa, 200 erikoisajoneuvoa, 44 sammutuslentokonetta, 20 helikopteria ja 10 sammutusvenettä. Tiedosto:HFS THE2 007 Fire Pump.JPG|ELVO-paloauto. Tiedosto:HFS THE2 012 Fire Pump.JPG|TEMAX-paloauto. Greek fire engine A56.jpg|MB Vario -paloauto. Tiedosto:HFS THE2 015 tow-crane.JPG|Astra-nosto- ja hinausajoneuvo. Tiedosto:Hellenic Fire Service Jeep Cherokee.JPG|Palolaitoksen maastoauto. Tiedosto:HFS THE2 003 pickup.JPG|Palolaitoksen lava-auto. Tiedosto:Greek AS-332 Super Puma (Fire Department)(1).JPG|Super Puma -helikopteri. == Lähteet == == Aiheesta muualla == * Πυροσβεστικό Σώμα. Kreikan palolaitoksen verkkosivut. Palolaitos Luokka:Palo- ja pelastustoimi